पिछले दिसंबर में देश में महिलाओं से जुड़ा आंदोलन उफान पर था। महिलाओं के खिलाफ अत्याचार के खिलाफ जैसे पूरा देश एक साथ खड़ा हो गया। सरकार के रवैए के प्रति भी लोगों में बहुत गुस्सा था। ये दुर्भाग्य ही है कि उस आंदोलन के दौरान ही मुझ पर वो सब बीता। मैं तब दिल्ली में ही थी, सर्दी की छुट्टियों के दौरान इंटर्नशिप कर रही थी। पुलिस बैरिकेड को चकमा देते हुए मैं बेहद ही प्रतिष्ठित सुप्रीम कोर्ट के जज के पास पहुंची। ये जज हाल ही में रिटायर हुए हैं। मैंने आखिरी सेमेस्टर से पहले उनके अंडर में काम किया था। मेरी मेहनत का फल मुझ पर यौन हमला करके दिया गया। इस हमले में शारीरिक तौर पर मुझे बहुत चोट नहीं पहुंची, लेकिन इससे कम भी नहीं हुआ। उस बुजुर्ग की उम्र मेरे दादा के बराबर है। मैं इस बारे में विस्तार से नहीं जाना चाहती, लेकिन कमरे से निकलने के बाद लंबे वक्त तक मुझ पर इसका असर रहा और अब भी है।